Міжрэгіянальнае Аб'яднаньне Беларусаў Расеі — Вікіпэдыя

# Міжрэгіянальнае Аб'яднаньне Беларусаў Расеі

### Зьвесткі зь Вікіпэдыі — вольнай энцыкляпэдыі.

Міжрэгіянальнае Аб'яднаньне Беларусаў Расеі (МАБР) (па-расейску: Межрегиональное Объединение Белорусов России (МОБР)) — агульнарасейскае аб'яднаньне беларускае дыяспары. Знаходзіцца ў апазыцыі да створанае пры падтрымцы беларускіх уладаў Фэдэральнае нацыянальна-культурнае аўтаноміі «Беларусы Расеі».

## [рэдагаваць] Заснаваньне

Упершыню размовы пра неабходнасьць cтварэньня агульнарасейскае арганізацыі беларускае дыяспары ўзьніклі ў час правядзеньня Першага Зьезду Беларусаў Сьвету ўлетку 1993. На Зьезьдзе адбылося некалькі сустрэчаў кіраўнікоў суполак Масквы, Новасыбірску, Пецярбургу і іншых з абмеркаваньнем гэтага пытаньня пры падтрымцы Рады ЗБС «Бацькаўшчына». Улетку 1997 ЗБС «Бацькаўшчына» праводзіла ў Беластоку чарговую навукова-культурную канфэрэнцыю «Культура Беларускага Замежжа». На гэты сход ад Расеі прыехалі кіраўнікі 5-і самых буйных суполак зь Пецярбургу, Іркуцку, Масквы, Новасыбірску й Калінінграду. Адбылося абмеркаваньне пытаньня правядзеньня Ўстаноучага Зьезду паміж кіраўнікамі гэтых суполак. Паміж старшынямі пецярбурскага й маскоўскага таварыстваў было дасягнутае пагадненьне пра правядзеньне напачатку 1999 у Маскве Зьезду беларусаў Расеі. Станоўча паставіўся да гэтага пагадненьня і пазьней увайшоў у Аргкамітэт Зьезду прадстаўнік Іркуцку Алег Рудакоў, а старшыня Новасыбірскага таварыства ўстрымаўся й пазьней перайшоў на ФНКА. Прадстаўнік Калінінграду Шаховіч паведаміў, што ягоная суполка ўваходзіць у аб'яднаньне Беларусаў Балтыі й удзельнічаць у расейскіх справах не зьбіраецца. Аргкамітэт зьезду вырашыў правесьці Зьезд беларусаў РФ 27 сакавіка 1999.

Спачатку добрае стаўленьне з боку расейскіх урадавых структураў 11 студзеня 1999 зьмянілася на супрацьлеглае, бо дзейнасьць Аргкамітэту Зьезду Беларусаў супярэчыла «працэсу аб'яднаньня Беларусі й Расеі».

27 студзеня 1999 на сход сабраліся прадстаўнікі суполак з Масквы, Пецярбургу, Іркуцку, Майкопу, Краснаярску, Цюмені, Маскоўскае й Уладзімерскае вобласьцяў, агулам больш за 76 дэлегатаў з правам голасу каля 50 гасьцёў. На зьезд прыехала дэлегацыя Вярхоўнага Савету РБ, у т.л. Станіслаў Шушкевіч і Сямён Домаш, дэлегацыя ЗБС «Бацькаўшчына» (Ганна Сурмач і Барыс Стук), прадстаўнікі іншых дыяспараў Масквы, барды Зьміцер Бартосік і Віктар Шалкевіч, прадстаўнікі СМІ зь Беларусі (У. Панада і іншыя), беларускай рэдакцыі радыё Свабода й іншыя. У Прэзыдыюм Зьезду ўвайшлі Ганна Сурмач, Станіслаў Шушкевіч, Генадзь Лех і Анатоль Грыцкевіч.

## [рэдагаваць] Рада МАБР

- Старшыня — Генадзь Лех (Масква)
- Намесьнік старшыні — Анатоль Грыцкевіч (Санкт-Пецярбург)
- Намесьнік старшыні — Алег Рудакоў (Іркуцк)
- Сакратар — Таіса Мішчанка (Масква)
- Сябар Рады — Анатоль Селівончык (Цюмень)
- Галоўны рэвізор — Яўген Чапко

Атрымана з «http://be-x-old.wikipedia.org../../../%D0%BC/%D1%96/%D0%B6/%D0%9C%D1%96%D0%B6%D1%80%D1%8D%D0%B3%D1%96%D1%8F%D0%BD%D0%B0%D0%BB%D1%8C%D0%BD%D0%B0%D0%B5_%D0%90%D0%B1%27%D1%8F%D0%B4%D0%BD%D0%B0%D0%BD%D1%8C%D0%BD%D0%B5_%D0%91%D0%B5%D0%BB%D0%B0%D1%80%D1%83%D1%81%D0%B0%D1%9E_%D0%A0%D0%B0%D1%81%D0%B5%D1%96_c103.html»

Катэгорыя: Беларусы ў Расеі

##### Views

- Артыкул
- Гутаркі
- Бягучая вэрсія

##### Пошук